אני אוהבת לעסוק בטקוונדו, ופעם הייתי אלופת המדינה.
אבל הרבה השתנה מאז.
הלכתי לבי"ס לרפואה, הפכתי לרופאה.
ילדתי בן ואחריו בת.
ופיתחתי מחלה כרונית חשוכת-מרפא.
ב-2000, כשאובחנה אצלי טרשת נפוצה,
פניתי למרכז הכי טוב שמצאתי לטיפול בטרשת נפוצה, מרפאת קליבלנד.
הלכתי למיטב הרופאים, קיבלתי את מיטב הטיפול הרפואי,
לקחתי את התרופות החדישות ביותר.
ובכל זאת, עד 2003 מחלתי השתנתה לטרשת נפוצה מתקדמת שניונית.
עשיתי את הכימותרפיה שהומלצה לי,
קיבלתי כיסא גלגלים מתכוונן.
היה לי אחד כזה עם מנוע, יכולתי לנסוע בו.
לקחתי את התרופות "טיסאברי" ואחר "סלצפט"
אבל המוגבלות שלי נמשכה והחמירה.
המחלה שלי הלכה והשתנתה.
פחדתי שמא אהיה מרותקת למיטה.
התחלתי לקרוא את המחקרים האחרונים באתר פודמד.גוב
ידעתי שמוח שנפגע מטרשת נפוצה מתכווץ עם הזמן.
לכן קראתי מידי ערב את המחקרים הרפואיים האחרונים
לגבי מחלות שבהן המוח מתכווץ.
מחלות אלה הן מחלת הנטינגטון, פרקינסון ואלצהיימר.
ראיתי שבכל שלוש המחלות האלה המיטוכונדריה לא מתפקדת היטב,
מה שמוביל להתכווצות המוח.
בחיפוש נוסף,
מצאתי מחקרים שמצאו שהמוחות והמיטוכונדריה בחולדות היו מוגנים
הודות לשמן דגים, קראטין וקו-אנזים קיו.
תרגמתי את המינון העכברי למינון אנושי
והתחלתי בסבב הניסויים הראשון על עצמי.
ההידרדרות שלי האטה, והייתי אסירת-תודה.
אבל עדיין התדרדרתי.
לאחר מכן גיליתי את המכון לרפואה תפקודית,
והודות לקורס המתמיד שלהם לחינוך רפואי, "הגנה עצבית",
גישה רפואית תפקודית לתסמונות נוירולוגיות נפוצות ונדירות,
למדתי עוד על הביולוגיה של תאי המוח ומה ביכולתי לעשות כדי להגן על שלי.
הנה חלק ממה שלמדתי.
יש לנו במוח מיליארד תאים ו-10 טריליון חיבורים עצביים.
כל החיווט הזה חייב להיות מבודד במשהו שקרוי "מיאלין",
והטרשת הנפוצה פוגעת במיאלין.
כדי לייצר הרבה מיאלין בריא, המוח זקוק להמון ויטמינים מסוג בי,
בפרט בי-1, תיאמין,
בי-9, שהוא חומצה פולית,
בי-12 שהוא קובאלאמין.
הוא זקוק גם לחומצות השומן אומגה 3 וליוד.
זאת סינפסה, מפגש תאי עצב.
הטיפות הזהובות היפות האלה הן הממסרים העצביים.
כדי שהמוח ייצר ממסרים עצביים,
הוא זקוק להמון גפרית ולוויטמין בי-6, פירידוקסין.
אלה הם המיטוכונדריה.
הם כה יפים.
והם כה קריטיים לחיים
כי המיטוכונדריה הזעירים האלה שבתוך כל אחד מתאינו
הם שמנהלים את אספקת האנרגיה לאותו תא.
ללא המיטוכונדריה,
לא תהיו גדולים יותר מחיידקים.
בביה"ס לרפואה היה עלי לשנן אינספור ריאקציות
שקשורות במיטוכונדריה שלי
אך מעולם לא למדתי אילו תרכובות התאים שלי יכולים לייצר
ואילו תרכובות עלי לצרוך כדי שריאקציות אלה יתרחשו כהלכה.
היום ידוע לי שאני זקוקה להמון ויטמינים מסוג בי,
לגפרית ולנוגדי-חמצון כדי שהמיטוכונדריה שלי ישגשגו.
אז הוספתי ויטמינים מקבוצה בי,
גפרית ונוגדי-חמצון למשטר היומי שלי.
ואז עלה בדעתי
שעלי לקבל את הרשימה הארוכה של חומרים מזינים מן המזון,
ושאם אעשה כך,
אשיג ודאי מאות,
אם לא אלפי תרכובות נוספות
שהמדע טרם תייג וזיהה
אבל הן תעזורנה למוח ולמיטוכונדריה שלי.
אבל לא ידעתי איפה הן בשרשרת המזון
וגם הספרות הרפואית
וספרות מדעי המזון בהם נועצתי לא ידעו זאת.
אבל האינטרנט ידע.
ולכן... [צחוק]
הוא בד"כ מועיל מאד.
אז נעזרתי בו כדי לבנות תכנית מזון מיוחדת
עבור מוחי והמיטוכונדריה שלי.
ועכשיו, בטרם אספר לכם מהי אותה תכנית מזון,
הבה נבדוק מה אוכלים האמריקאים.
אתחיל מכם.
חישבו בבקשה על 24 השעות האחרונות
וסכמו את כל הפירות והירקות שאכלתם.
אל תכללו תפוחי-אדמה או תירס,
כי אלו הם עמילנים.
מי שחושב שהצליח לבנות מהם ערימה על צלחת גדולה, ירים יד.
קדימה, אל תתביישו, הרימו ידיים.
מי שהצליח לערום אותם על 2 צלחות גדולות, ירים יד.
מישהו הצליח לאכול 3 צלחות גדולות?
הביטו סביב. רואים כמה מעט ידיים הורמו?
כעת נבדוק מה קורה אצל משפחה אחרת.
זה לקוח מ"עולם רעב" מאת פיטר וונזל.
זה מה שמשפחה אמריקאית זאת תאכל בשבוע הקרוב.
הביטו היטב ותראו המון מזונות מעובדים בקופסאות,
בצנצנות ובמיכלים נוספים.
כך אוכלים מרבית האמריקאים,
וכך אוכלות מרבית החברות ככל שהן הופכות לחברות-שפע.
וסביר שככל שהן הופכות לחברות-שפע זו הסיבה לכך
שהבריאות בחברות האלה מידרדרת.
שקופית זאת לקוחה מעבודה של פרופסור לורן קורדיין.
היא מראה את אחוז האמריקאים
שצריכתם היומית נמוכה מההקצבה היומית המומלצת
של מגוון רכיבים תזונתיים חשובים.
בחלק התחתון של השקופית...
רואים שפחות מחצי מאיתנו
צורכים מספיק ויטמין בי, סי ו-איי.
אם תביטו בחלקה העליון של השקופית,
תראו ששני שלישים מאיתנו לא צורכים מספיק סידן,
מגנזיום, אבץ או יוד.
וש-80% לא צורכים מספיק שומני אומגה 3.
אנו, אתם, כולנו מרעיבים את תאינו.
אנו חיים הודות לריאקציות כימיות מורכבות.
אם לא מספקים את אבני הבניין -
ויטמינים, מינרלים, שומנים חיוניים,
הריאקציות האלה לא יתרחשו היטב
וזה יוביל להיווצרות מבנים לקויים,
או לאי-היווצרות מבנים בכלל,
וזה מכשיר את הקרקע למחלות כרוניות.
זו הסיבה שילדינו נולדים
עם לסתות קטנות מדי, מה שגורם לשיניים עקומות
ומוחות קטנים יותר.
זו הסיבה שלחצי הדם...
כלי הדם מתקשים ככל שמזדקנים.
זו הסיבה שאחד מכל 3 ילדים אמריקנים
או מכל שניים, אם הוא אפרו-אמריקאי או היספני
ילקה בסוכרת או בהשמנת-יתר כילד או כמתבגר צעיר.
זו הסיבה מדוע בבתי הספר שלנו
יש בכל שנה יותר ויותר ילדים עם בעיות למידה קשות
ובעיות התנהגות קשות.
אבל זה לא חייב להיות כך.
במשך 2.5 מיליון שנה, בני-אדם אכלו מה שיכלו ללקט ולצוד.
הם נקראו "לקטים" וגם "ציידים-לקטים".
התזונה של הצייד המלקט, התזונה הפליאוליתית,
כללה עלים, שורשים, גרגרים, בשר ודגים.
היא הושגה כשהיא בשלה בעונתה, וכמובן, אורגנית.
האינואיטים בצפון הרחוק אכלו אז אחרת לגמרי
מהאפריקנים של הסוואנה.
אך כשמדענים ניתחו את התזונות של אותם ציידים-לקטים,
הן עלו על ההקצבה היומית המומלצת
בפי 2 עד 10, בהתאם למרכיב התזונתי.
אותם הקדמונים ידעו יותר
על אכילה שתורמת באופן מיטבי לבריאות וחיוניות
מאשר אנחנו, הרופאים והמדענים.
התזונה של הצייד המלקט כללה יותר תזונה
מזו של האיגוד האמריקאי לקרדיולוגיה,
יותר מזו של האיגוד האמריקאי למלחמה בסוכרת
ומזו שבפירמידת המזון של מינהל המזון והתרופות האמריקאי.
לכן פתחתי בדיאטה של צייד-מלקט,
השתמשתי באותן תפישות,
אבל באופן מושכל, כדי לוודא שאשיג את התזונה,
את הוויטמינים, את המינרלים,
את הרכיבים התזונתיים שזיהיתי כקריטיים לתאי המוח ולמיטוכונדריה שלי.
וזאת הדיאטה: 3 ספלי עלים ירוקים
3 ספלים של ירקות עשירים בגפרית
3 ספלים של בשר בצבע בהיר
שניזון על עשב, בשר אורגני ואצות.
3 ספלים שווים לערימה על צלחת גדולה.
התחלתי עם עלים ירוקים
משום שהם עשירים בקבוצת הוויטמינים בי,
בוויטמינים איי, סי, קיי ובמינרלים.
מדובר בשני סוגי של קייל.
הקייל מכיל יותר רכיבים תזונתיים לקלוריה מאשר בכל צמח אחר.
הוויטמינים מקבוצה בי מגינים על תאי המוח והמיטוכונדריה.
הוויטמינים איי ו-סי תומכים בתאי המערכת החיסונית.
ויטמין קיי שומר על בריאות כלי הדם והעצמות,
והמינרלים מסייעים למאות אנזימים שונים בגוף.
בנוסף: אכילה יומית של צלחת מלאה עלים ירוקים
מפחיתה עד מאד את הסיכון ללקות בירוד (קטרקט) ובניוון מרכז הראייה בעין,
גורם מרכזי לעיוורון בארה"ב.
אז איכלו יותר קייל, פטרוזיליה, יותר ירקות מבושלים,
יותר ירקות ופירות מרוסקים בממחה,
איכלו צ'יפס קייל מיובש
שהם כה טעימים, שבתי המתבגרת וחבריה מתים עליהם.
אני רוצה שתאכלו 3 ספלים,
צלחת גדושה בעלים עשירים בגפרית מידי יום.
המוח והמיטוכונדריה שלכם זקוקים לגפרית.
הכבד והכליות שלכם זקוקים לגפרית
כדי שיוכלו לסלק רעלנים ממחזור הדם.
משפחת המצליבים עשירה בגפרית.
היא כוללת כרוב, ברוקולי, כרובית, כרוב ניצנים,
לפת, לפת שוודית, צנוניות וקייל.
גם משפחת הבצלים עשירה בגפרית.
בצל, שום, כרישה, שום העירית, בצלצלי שאלוט
וגם פטריות ואספרגוס.
אני רוצה שתאכלו גם צלחת, 3 ספלים,
עדיף ב-3 צבעים שונים בכל יום ויום.
הצבעים הם פלבונואידים ופוליפנולים.
אלה הם נוגדי-חמצון חזקים
שעוזרים לרשתית, למיטוכונדריה,
לתאי המוח ולסילוק רעלנים.
תוכלו לקבל את הצבעים שלכם מירקות
כמו סלק, גזר, פלפל, כרוב אדום,
או מגרגרים
ופירות בצבעים בהירים כמו אפרסקים ותפוזים.
אני רוצה שתשיגו חלבון באיכות גבוהה,
כלומר, עשיר בחומצות שומן אומגה 3.
חומצות השומן אומגה 3 חשובות מאד לבידוד החיווט שבמוח.
הן גם קריטיות להתפתחות הלסתות.
תהיינה לכם שיניים ישרות ומוחות גדולים יותר.
לכן איכלו דגי-בר, במיוחד סלמון ומליחים.
איכלו גם בשר שהוזן בעשב מידי יום.
החברות הקדמוניות שלנו העריכו כולן בשר אורגני.
והבשר האורגני הוא מקור מרוכז לוויטמינים, מינרלים וקו-אנזים קיו.
הם תומכים במיוחד במיטוכונדריה.
לכן איכלו בשר אורגני
כמו כבד עם בצל, לב, לשון, קורקבן ומעדני תימוס אחת לשבוע.
הקדמונים נהגו לעבור מרחקים גדולים
או לסחור, כדי להבטיח שיהיו להם אצות.
אצות הן מקור עשיר ליוד וסלניום.
המוח זקוק ליוד
כדי לייצר מיאלין, חומר הבידוד של החיווט.
הוא זקוק ליוד גם כדי לסלק רעלנים,
במיוחד כספית, עופרת ומתכות כבדות.
ויוד בכמות מספקת מפחית את הסיכון לסרטן השד וסרטן הערמונית.
מחקרים הוכיחו של-80% מהאמריקנים יש יחסית מעט מדי יוד.
לכן איכלו אצות לפחות פעם בשבוע
כדי לקיים רמות יוד מתאימות.
רוב האמריקנים לא מסוגלים לדמיין אכילת 9 ספלים,
3 צלחות גדושות ירקות וגרגרים מידי יום, אבל...
אם תתחייבו לאכול 9 ספלים
של הירקות והגרגרים הבריאים והנהדרים האלה
מידי יום,
לפני אכילת דגנים, תפוחי-אדמה, מוצרי חלב,
תגבירו באופן דרמטי את תכולת הויטמינים/מינרלים של תזונתכם.
ובנוסף, תפחיתו באופן דרמטי את הסיכון לאלרגיות מזון.
אלרגיות ורגישויות בקשר למזון נפוצות הרבה יותר מכפי שאנו חושבים.
קשה לאבחן אותן, ובמיוחד
הרגישות לגלוטן, חלבון החיטה, השיפון והשעורה,
ולמוצרי חלב, לחלבון הקזאין שבמוצרי החלב,
קשור לקשת רחבה של בעיות בריאות,
כולל, אך לא רק:
אקזמה, קצרת, אלרגיות, עקרות, מעי רגיז,
פיברומיאלגיה, עייפות כרונית, דלקת פרקים, כאב-ראש כרוני,
בעיות נוירולוגיות ובעיות התנהגותיות.
נכון, יקר יותר לאכול את הירקות והגרגרים הנפלאים האלה,
אבל אני מבטיחה לכם שבכל מקרה, תשלמו את המחיר;
תשלמו היום את המחיר תמורת מזון
שישקם את בריאותכם וחיוניותכם,
אחרת, תשלמו על ביקורים אצל הרופא,
על תרופות מרשם, ניתוחים, העדרויות מהעבודה,
פרישה מוקדמת וטיפול סיעודי.
הבחירה בידכם.
בסדר.
במשך 7 שנים זכיתי לטיפול הכי טוב,
לתרופות החדישות ביותר
והמשכתי להיעשות נכה.
בנובמבר 2007
כבר לא יכולתי לשבת בכיסא כמוכם.
היה עלי לשבת בהטייה, בכיסא כבידה אפס, כמו זה,
בבית, בעבודה או במיטה.
יכולתי לצעוד למרחקים קצרים בעזרת שני מקלות.
נהגתי לאבד את המפתחות, את הטלפונים שלי.
היו לי סיוטים שבהם ראש המחלקה שלי
ביטל את רשיון הרפואה שלי.
ואז תכננתי דיאטה
מותאמת במיוחד עבור תאי המוח והמיטוכונדריה שלי.
ואז התחלתי.
הפכתי לציידת-מלקטת מודרנית.
כעבור 3 חודשים יכולתי לעבור בין חדרי הבדיקות בעזרת מקל אחד.
בחודש הבא יכולתי לעבור את כל בית החולים ללא מקל.
אחרי 5 חודשים עליתי על האופניים שלי,
לראשונה מזה עשור שנים
ודיוושתי בהן סביב גוש הבניינים.
9 חודשים מאז התחלתי לאכול אחרת,
דיוושתי 28 ק"מ.
בשנה שלאחר מכן יצאתי לטיול רכיבה בהרי הרוקי הקנדיים.
אני הקנרית במכרה הפחם,
ואני משמשת כאזהרה לכולכם;
יש לנו ברירה:
אנו יכולים להמשיך לאכול
את האוכל הטעים, הנוח, המעובד
ולראות כיצד אנו וילדינו
הולכים וצוברים יותר משקל, דכאון וסוכרת,
או...
אנו יכולים להמשיך לראות את הוצאות הבריאות יוצאות מכלל שליטה
גורמות לפשיטת רגל לכל אדם מאיתנו, ולכולנו כמדינה,
או...
שאנו יכולים לאכול למען המיטוכונדריה,
לאכול ירקות וגרגרים, בשר שהוזן בעשב,
בשר אורגני ואצות
ולזכות ביותר חיוניות.
לכולנו יש ברירה.
אני בוחרת להשכיל את הציבור
אודות כוח הריפוי של המזון ובאמצעות ניהול ניסויים קליניים.
אנו בוחנים את הטיפול שלי נגד טרשת נפוצה מתקדמת שניונית.
נפרסם את המחקר שלנו ביום א', בכנס הנוירולוגי של 2011.
התוצאות עוצרות-נשימה.
לכולנו יש ברירה.
אני מציבה לכם אתגר להפוך לציידים-לקטים מודרניים
ולאכול למען המיטוכונדריה שלכם,
להיות לשגרירי המיטוכונדריה שלכם.
כי אם אני הצלחתי כך לקום מכיסא הגלגלים המתכוונן,
תארו לעצמכם מה האכילה למען המיטוכונדריה שלכם תיתן לכם,
למשפחתכם, לארצכם, לקהילתכם, לעולמכם.
יש לנו ברירה.
במה תבחרו?
תודה לכם.
[מחיאות כפיים]